Ir-Regolament tal-Kummissjoni (KEE) Nru 1550/98
tas-17 ta’ Lulju 1998
li jemenda r-Regolament (KE) Nru 2571/97 dwar il-bejgħ tal-butir bi prezzijiet imnaqqsa u l-konċessjoni tal-għajnuna għall-krema, il-butir u l-butir ikkonċentrat għall-użu fil-fabbrikazzjoni tal-prodotti tal-pastiċċiera, il-ġelat u oġġetti oħra ta’ l-ikel.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u l-prodotti mill-ħalib [1], kif l-aħħar emendat bir-Regolament (KEE) Nru 1587/96 [2], u b’mod partikolari l-Artikoli 6(6) u 12(3) tiegħu,
Billi r-Regolament tal-Kummissjoni (KEE) Nru 2571/97 [3], emendat bir-Regolament (KE) Nru 1061/98 [4] sabiex inaqqas il-perjodu taż-żmien li fih il-prodotti riferiti fl-Arikolu 1 jridu jiġu pproċessati u inkorporati fil-prodotti finali minn sitt xhur għal tliet xhur; billi din l-emenda ġiet introdotta b’riżultat tal-livelli għolja b’mod anormali ta’ l-applikazzjonijiet għall-għajnuna; billi dan wassal għal tnaqqis fil-kwantitajiet applikati għalihom; billi, fid-dawl ta’ din is-sitwazzjoni ġdida, l-limitu taż-żmien stabbilit għall-inkorporazzjoni fil-prodotti finali għandu jitwal għal erba’ xhur;
Billi, meta l-limitu ż-żmien stabbilit fl-Artikolu 11 jinqabeż b’inqas minn 60 jum, it-tieni subparagrafu ta’ l-Artikolu 18(3) u t-tielet subparagrafu ta’ l-Artikolu 22(4) tar-Regolament (KE) Nru 2571/97 jipprovdu għal multa ta’ 4 ECU għal kull tunnellata metrika kuljum; billi dan l-ammont jirriżulta baxx wisq, mogħtija s-sitwazzjoni preżenti tas-suq, u għandu jiżdied għal 6 ECU għal kull tunnellata metrika kuljum;
Billi l-miżuri previsti f’dan ir-Regolament huma skond l-opinjoni tal-Kumitat Maniġerjali tal-Ħalib u l-Prodotti mill-Ħalib,
ADDOTTAT DAN IR-REGOLAMENT:
Artikolu 1
Ir-Regolament (KE) Nru 2571/97 huwa hawnhekk emendat kif gej:
1. fl-Artikolu 11, il-frażi "tliet xhur" tinbidel bil-frażi "erba’ xhur";
2. fit-tieni subparagrafu ta’ l-Artikolu 18(3) u t-tielet subparagrafu ta’ l-Artikolu 22(4), l-espressjoni "4 ECU għal kull tunnellata metrika kull jum" tinbidel bl-espressjoni "6 ECU 6 għal kull tunnellata metrika kuljum".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika għall-kwantitajiet mogħtija mill-14-il sejħa għall-offerti.
Dan ir-Regolament għandu jorbot fl-intier tiegħu u japplika direttament fl-iStati Membri kollha.
Magħmul fi Brussel,fis-17 ta’ Lulju 1998.